2019. március 3-án, farsangvasárnap este 8 órakor a gimnázium Dísztermében az

**IRISH COFFEE**

ad koncertet:

**– valamelyest ír zene –**

A The Irish Coffee tagjai tíz évig játszottak együtt, feloszlásuk óta is eltelt még egyszer annyi. Zenéjükhöz ír, skót, angol dallamok szolgálnak alapul, koncertjeik középpontjában a történetmesélés áll. Gimnáziumi együtt zenélésből nőtte ki magát a zenekar. Évenként egyszer még összeállnak feleleveníteni a tengerészek, elhagyott szeretők, halott barátok, nevezetes ivászatok és késforgató öregasszonyok történeteit. Tagjaik között ismer közéleti szereplők is vannak: az idei Oscar előszobájáig jutó Susotázs főszereplője és egy katolikus pap.



A együttes tagjai:

Göttinger Pál – ének, gitár, furulyák

Hodász András – ének, hegedű, gitár, dobok

Mészáros Gergely – gitár, ének, szájharmonika

Mészáros Tamás – dobok, ének

Náray-Szabó Ágnes – ének, fuvola, furulya

**Minden érdeklődőt szeretettel hívunk és várunk!**